**Módszertani segédlet**

**az**

Jegybanki felmérés a devizapiac és a származékos ügyletek piacának aktivitásáról (forgalmi adatok) című D24 adatgyűjtéshez

Tartalom

**[A.](#_Toc533082305)****[Bevezetés](#_Toc533082305)** [1](#_Toc533082305)

[**B.** **Kategóriák és adatszolgáltatási konvenciók** 1](#_Toc533082306)

[1. Kockázati kategóriák 1](#_Toc533082307)

[2. A bontások áttekintése 2](#_Toc533082308)

[*2.1.* *Devizaügyletek* 2](#_Toc533082309)

[*2.2.*  *Egydevizás kamatláb-derivatívák* 2](#_Toc533082310)

[3. A forgalmi adatok meghatározása 3](#_Toc533082311)

[4. Beszámolási alap és kapcsolt felekkel folytatott ügyletek 3](#_Toc533082312)

[*4.1. Értékesítési helyszín (Sales desk) 3*](#_Toc533082313)

[*4.2. Kapcsolt felek ügyletei 4*](#_Toc533082314)

[*4.3. Back-to-back ügyletek jelentése 4*](#_Toc533082315)

[6. Az adatszolgáltatás pénzneme, és a devizanemek átváltása 6](#_Toc533082316)

[7. Kerekítés 6](#_Toc533082317)

[8. Az adatszolgáltatás határideje 6](#_Toc533082318)

[9. Törölt megállapodások 7](#_Toc533082319)

[**C.** **Partnerek** 7](#_Toc533082320)

[**D.** **Devizanemek szerinti bontás** 9](#_Toc533082321)

[1. Deviza forgalom 9](#_Toc533082322)

[2. Egydevizás kamatláb-derivatívák 11](#_Toc533082323)

[3. Speciális elszámolási egységek 12](#_Toc533082324)

[**E.** **Lejáratok** 12](#_Toc533082325)

[**F.** **Az egynél több kockázati kategóriát tartalmazó származékos instrumentumok osztályozása** 12](#_Toc533082326)

[**G.** **Az instrumentumok részletes meghatározása és besorolása** 13](#_Toc533082327)

[1. Devizaügyletek 13](#_Toc533082328)

[2. Egydevizás kamatláb-derivatívák 15](#_Toc533082329)

[**H.** **FX prime brokerage** 16](#_Toc533082330)

[1. Hagyományos prime brokerage modell 16](#_Toc533082331)

[2. Carve-out üzletek 17](#_Toc533082332)

[3. Nem banki elektronikus piaci szereplők 17](#_Toc533082333)

[**I.** **Kisbefektetői tranzakciók** 17](#_Toc533082334)

[**J.** **A szerződéskötés lehetséges módjai** 19](#_Toc533082335)

[**K.**  **Kiegészítő információk** 20](#_Toc533082336)

**A. Bevezetés**

2019-ben tizenkettedik alkalommal kerül sor a deviza- és származékos ügyletek piacának nemzetközileg összehangolt felmérésére. A felmérés célja, hogy kellően átfogó és nemzetközileg egységes információt szerezzen a deviza- és a tőzsdén kívüli (OTC) származékos piacok méretéről, szerkezetéről és az e piacokon folytatott tevékenységről. Az adatgyűjtés javítja a piac átláthatóságát, amivel segítséget nyújt a jegybankoknak és egyéb hatóságoknak, továbbá a piaci szereplőknek, hogy hatékonyabban követhessék nyomon a nemzetközi pénzügyi rendszer működését.

Az adatgyűjtési felmérés két részből áll: (i) devizaügyletek és egydevizás, származékos kamatügyletek forgalmára vonatkozó piaci adatok gyűjtése 2019. áprilisában, és (ii) deviza-, kamat-, részvény-, áru-, hitel- és „egyéb”, tőzsdén kívüli (OTC) származékos ügyletek nyitott kötésállományára és bruttó piaci értékére vonatkozó adatok gyűjtése 2019. júniusában.

A jelen iránymutatás kizárólag a felmérés *forgalmi adatok* részére vonatkozik (a felmérés *nyitott kötésállomány* részére külön iránymutatás került kiadásra). A korábbi felmérésekkel való egységesség biztosítása és a rezidens/nem rezidens kereskedés elkülönítésének megkönnyítése érdekében a felmérés *forgalomra* vonatkozó részére az értékesítési helyszín szerint kerül sor 2019. áprilisában, a korábbi felmérésekéhez hasonló formában. A felmérés *forgalomra* vonatkozó része kizárólag a spot és OTC típusú tranzakciók adatait tartalmazza. Nem tartalmazza a tőzsdei származékos ügyletek forgalmát, mivel ezekről a termékekről bőven áll rendelkezésre naprakész adat a kereskedelmi adatforrásokból.

A 2019. évi felmérés forgalomra vonatkozó része felépítését tekintve javarészt változatlan a 2016. évi felméréshez képest. Az alábbi változtatásokat hajtottuk végre a 2019. évi felmérésben:

1. A kiírt és vásárolt opciók összevonásra kerültek.
2. Prime brokerage keretében kötött ügyletek megbontásra kerültek a nem banki elektronikus piaci szereplőhöz és egyéb ügyfélhez kapcsolódó kötésekre.
3. A határidős devizaügyletek és az FX csereügyletek lejárati megbontása bővült.
4. „Dark pool”-on és „Egyéb elektronikus kommunikációs hálózatok”-on keresztül kötött ügyleteket összevontan „Nyilvános kereskedési rendszerek”-ként szükséges jelenteni.
5. Egydevizás kamatláb ügyletek esetében az overnight indexed swapok (OIS) külön jelentendők a többi kamatcsere ügylettől (IRS).
6. Internalizációs ráta összevonásra és számításának módja pontosításra került.

**B. Kategóriák és adatszolgáltatási konvenciók**

1. Kockázati kategóriák

A felmérés keretében az alábbi piaci osztályozás szerint kerülnek összegyűjtésre a devizaügyletekre és az OTC származékos termékekre vonatkozó adatok:

* devizaügyletek (A1-A4 táblák és C tábla)
* egydevizás kamatláb derivatívák (B tábla)

*Devizaügyletek:* A devizaügyletek kategóriájába a spot ügylet, a határidős devizaügylet, az FX csereügylet (FX swap), a deviza csereügylet (currency swap), a devizaopció és egyéb olyan deviza instrumentumok tartoznak, amelyek egynél több devizának való kitettséget tartalmaznak (lásd a G.1 pontot).

*Egydevizás kamatláb derivatívák:* A kamatlábügylet valamely kamatozó pénzügyi instrumentumra vonatkozó kötést jelent, amelynek a kifizetését referencia kamatlábak alakulása vagy egy másik kamatlábügylet (pl. állampapír határidős megvásárlására szóló opció) határoz meg (lásd a G.2 pontot). Ez a kategória azokra az ügyletekre korlátozódik, ahol az összes kockázat kizárólag egy adott deviza kamatlábának való kitettséget tartalmaz. Vagyis nem tartoznak ide azok a szerződések, amelyek egy vagy több devizakonverziót tartalmaznak (pl. a kétdevizás kamatláb csereügylet), sem más szerződések, amelyek uralkodó kockázattípusa az árfolyamkockázat (ezeket a devizaügyletek alatt kell jelenteni).

2. A bontások áttekintése

### *2.1. Devizaügyletek*

A felmérés devizaforgalomra vonatkozó része több bontásban tartalmazza az adatokat:

*Instrumentumok szerint*: Öt alaptípus – spot, határidős ügyletek, FX csereügyletek, deviza csereügylet, OTC opciók – valamint egyéb termékek (a részletes meghatározásokat lásd a G.1 pontban). A határidős ügyleteket és FX csereügyleteket emellett lejárat szerinti bontásban is meg kell adni (lásd az E fejezetet). Továbbá a jelentő dealereknek azt is közölniük kell, a kiválasztott devizapárokra vonatkozó határidős forgalmukból mennyit tesznek ki a nem leszállításos határidős ügyletek (NDF-ek).

*Partnerek szerint*: Három alapkategória: jelentő dealerek, egyéb pénzügyi intézmények és nem pénzügyi partnerek. Az „egyéb pénzügyi intézmények” kategóriája további öt alkategóriára kerül lebontásra (lásd a C fejezetet).

*Devizanemek és devizapárok szerint*: A sablon 40 devizanemre és 47 devizapárra tartalmaz oszlopokat. Az olyan devizapárokban realizált forgalmakat, amelyeknek nincsen saját oszlopa, összesítve kell közölni az „Egyéb” és a „Többi devizanem” oszlopokban (a részleteket lásd a D fejezetben).

*Egyedi kereskedési kapcsolatok szerint:* a jelentő dealereknek azt is meg kell jelölniük, hogy az adott instrumentumra vagy devizapárra vonatkozó teljes forgalmukból mennyi ered (i) deviza prime brokerage kapcsolatban folytatott ügyletekből (ahol a jelentő dealer a deviza prime broker), valamint (ii) közvetlenül vagy közvetve elektronikus ügyfélmegbízásokból származó ügyletekből (lásd a H illetve I fejezetekben). Amint a korábbi felmérésekben is, a jelentő dealereknek meg kell jelölniük, hogy a *teljes* devizaforgalmukból mennyi ered kapcsolt vállalkozásokkal folytatott tranzakciókból (lásd a B.4 pontot).

*A szerződéskötés módja szerint*: Az egyértelműség kedvéért a 2019. évi felmérés négy alapkategóriát tartalmaz: telefonos közvetlen, telefonos közvetett, elektronikus közvetlen és elektronikus közvetett. A két „elektronikus” kategória további bontásra kerül az elektronikus kereskedési platform konkrét típusa szerint, a korábbi felmérésekben szereplőkhöz hasonló kategóriákra. Újdonság a 2019. évi felmérésben, hogy a dark pool-okon és egyéb elektronikus hálózatokon keresztül megkötött ügyleteket összevontan kell feltüntetni az nyilvános kereskedési rendszerek kategória alatt (a részleteket lásd a J fejezetben).

### *2.2. Egydevizás kamatláb-derivatívák*

Az egydevizás kamatláb-derivatívák forgalmára vonatkozó rész az alábbiak szerint kerül lebontásra:

*Instrumentumok szerint*: Három alaptípus – határidős kamatláb megállapodás (FRA), csereügyletek, OTC opciók – valamint egyéb termékek (a részletes meghatározásokat lásd a G.2 pontban).

*Partnerek szerint*: Három alapkategória: jelentő dealerek, egyéb pénzügyi intézmények és nem pénzügyi partnerek. Az „egyéb pénzügyi intézmények” részletesebb lebontásait itt nem alkalmazzuk.

*Devizanemek szerint*: A táblázatok 40 különböző devizanemben meghatározott instrumentumokra tartalmaznak oszlopokat. Az olyan devizanemű instrumentumokban realizált forgalmakat, amelyeknek nincsen saját oszlopa, összesítve kell közölni az „Egyéb” oszlopban.

*Egyedi kereskedési kapcsolatok*: A jelentő dealereknek meg kell jelölniük, hogy a *teljes* egydevizás kamatlábügylet-forgalmukból mennyi ered kapcsolt vállalkozásokkal folytatott tranzakciókból (lásd a B.4 pontot).

3. A forgalmi adatok meghatározása

A felmérés során az adatszolgáltató intézmény sajátszámlás és megbízásos ügyleteiről egyaránt közöl forgalmi adatokat. A megbízásos ügylet olyan tranzakciót jelent, amelyet az adatszolgáltató intézmény, mint ügynök vagy megbízott a saját nevében, de harmadik fél – ügyfél vagy más jogi személy – javára köt.

A forgalmi adatok jelzik a piaci aktivitás mértékét, és durva megközelítésben a piaci likviditásra vonatkozó adatnak is tekinthetőek. A forgalom az adott időszakban történt összes új ügyletkötés – a kötések névleges vagy elvi összegében mért – bruttó értékeként határozható meg.

Eladás és vétel között nem kell különbséget tenni (pl. egy angol fonttal szembeni 5 millió dolláros vétel és egy angol fonttal szembeni 7 millió dolláros eladás 12 millió dollár bruttó forgalmat jelent). A devizák közötti közvetlen tranzakciókat egyetlen tranzakciónak kell számítani (pl. ha egy bank 5 millió dollár értékű svájci frankot ad el svéd koronával szemben, a jelentendő forgalom 5 millió dollár); azonban amennyiben a devizák közötti tranzakció egy közvetítő devizanemen keresztül valósul meg, ezt a közvetítő devizanemmel szembeni két külön tranzakcióként kell kimutatni (pl. amennyiben a bank először euróval szemben adja el az 5 millió dollár értékű svájci frankot, majd az euróból vásárolja a koronát, a jelentendő forgalom 10 millió dollár lesz). Az adott ügylet bruttó értékét kell egyszer kimutatni, a nettósítási megállapodások és beszámítások figyelmen kívül hagyásával. Ebben az összefüggésben emlékeztetjük az adatszolgáltató intézményeket, hogy a CLS befizetési adatok nettó összegek, és ezért nem használhatóak forrásként a – bruttó alapú – felmérés kitöltésére.

A változó névleges vagy elvi tőkeösszegű tranzakciók esetében a forgalmi adatszolgáltatás alapja a kötésnapi névleges vagy elvi tőkeösszeg legyen.

A forgalmi adatokat egyhónapos időszakon keresztül kell gyűjteni annak érdekében, hogy az aktivitás nagyon rövid távú változása lehetőleg ne torzíthassa az adatokat. A felmérés során összegyűjtött adatoknak a 2019. április naptári hónapban kötött valamennyi tranzakciót tükrözniük kell, függetlenül attól, hogy teljesítés vagy elszámolás történik-e az adott hónapban.

4. Beszámolási alap és kapcsolt felekkel folytatott ügyletek

**4.1. Értékesítési helyszín (Sales desk)**

Forgalmi adatok esetében az adatszolgáltatás alapja a tranzakció „értékesítési helyszíne” kell, hogy legyen, akkor is, ha a különböző helyszíneken kötött ügyleteket egy központi helyszínen könyvelik. Így a külföldi fiókok által kötött tranzakciók nem a központ országa szerint jelentendőek, hanem a külföldi fiók országa szerint (amennyiben az utóbbi egy adatszolgáltató országban működő adatszolgáltató intézmény). Amennyiben értékesítő egység nem szerepel az adott ügyletben, különösen az elektronikus csatornákon keresztül megkötött ügyletek esetén, az ügyfelet kiszolgáló értékesítési partner helyszínét kell használni. Egyébként az ügyletkötés helyszíne a kereskedő egység (trading desk) alapján kerül meghatározásra.

A több központtal működő nagy pénzügyi csoportok kötelesek gondoskodni róla, hogy az iránymutatás kölcsönösen elfogadott meghatározásai az összes adatszolgáltató egységük által a lehető legegységesebben betartásra kerüljenek. A globális hálózattal rendelkező jelentő dealerek esetében is az adatszolgáltatást magának a külföldi irodának az adott ország jegybankja felé kell teljesítenie.

**4.2. Kapcsolt felek ügyletei**

A jelentő dealerek kötelesek az úgynevezett kapcsolt felekkel folytatott ügyleteket (pl. osztályok és irodák, saját fiókok és leánycégek, érdekeltségek közötti, illetve ezekkel folytatott ügyleteket) is szerepeltetni az általuk szolgáltatott összesített adatokban. Ezeket a kötéseket attól függetlenül szerepeltetni kell, hogy a partner ugyanabban az országban rezidens-e, mint a jelentő dealer, vagy egy másik országban. Továbbá ezeket az ügyleteket külön kell szerepeltetni, „ebből: kapcsolt felekkel folytatott ügyletek” tételként.


A saját fiókkal és leánycéggel folytatott, illetve kapcsolt vállalkozások közötti tranzakciókat a jelentő dealerek vagy egyéb pénzügyi intézmények kategóriájába kell besorolni, attól függően, hogy a partner is jelentő dealer-e vagy sem. Például egy ugyanazon adatszolgáltató intézmény két cégcsoporttagja közötti ügyletet *kettő* ügyletként kell a helyi jelentő dealer kategóriában kimutatni, mivel a jelentő dealer kategóriát a BIS automatikusan korrigálja a duplikáció miatt. Amennyiben azonban az ügyletkötés egy külföldi cégcsoporttaggal történik, amely szintén az adatszolgáltató intézmény tagja a másik országban, akkor mindkét jelentő dealernek *egyszer* kell a tranzakciót kimutatnia a nem rezidens (cross-border) jelentő dealer kategóriában.

**4.3. Back-to-back ügyletek jelentése**

A back-to-back ügyletek amelyek csupán a belső könyvelés és belső kockázatkezelés megkönnyítését szolgálják az adott intézményben, nem tartoznak az adatszolgáltatási körbe, függetlenül attól, hogy helyileg vagy nemzetközileg folytatott ügyletekről van szó. Azonban a jelentő dealer-ekkel vagy az adatszolgáltatóval azonos konszolidációba bevont más piaci szereplőkkel megkötött ilyen jellegű ügyleteket jelenteni kell.

Az értékesítési helyszínre (sales desk) vonatkozó eredeti ügyletet mindig jelenteni kell. A második ügylet az értékesítési helyszín és az azonos konszolidált csoportba tartozó kapcsolt vállalatok között, csak akkor kell jelenteni, ha a kockázat átruházásra kerül. A második ügyletet nem kell jelenteni, ha a jelentő dealer nem továbbítja a kockázatot: például ugyanazon adatszolgáltató intézmény két csoporttagja közötti ügylet, vagy   
egy másik leányvállalat nevében kötött ügylet, ami nem jelenik meg az adatszolgáltató könyveiben.

**Példa**: *A következő példa illusztrálja 5 entitás közötti kapcsolatot és a kötött ügyleteket:*



*A példában a back-to-back ügyletek a következőképpen jelentendők:*



**5. Központi klíring**

A központi partnereken (CCP-k) keresztül központilag elszámolt OTC derivatív tranzakciókat a CCP –vel történő szerződéskötést megelőzően szükséges jelenteni a felmérés forgalmi részében (azaz az eredeti szerződő partnert partnerként). A kereskedést követően a központi partnereken keresztüli központi elszámolásból fakadó tranzakciókat nem kell jelenteni.[[1]](#footnote-2)

6. Az adatszolgáltatás pénzneme, és a devizanemek átváltása

Általánosságban a tranzakciók USA dollár ellenértékét kell jelenteni. A nem USA dollárban meghatározott összegeket a tranzakció napján jegyzett árfolyamon kell US dollárra átszámítani. Amennyiben ez célszerűtlen vagy lehetetlen, a forgalmi adatokat átlagos vagy időszak végi árfolyam alkalmazásával számított ellenértéken is lehet jelenteni.

A kötési napon jegyzett árfolyamtól eltérő árfolyam alkalmazása esetén az egyes devizanemek dollár árfolyamai között – az USA dollártól eltérő devizanemekben történő ügyletek értékének az átszámítása szempontjából – az alábbi elsőbbségi sorrendnek kell érvényesülnie: EUR, JPY, GBP, CHF, CAD, AUD, SEK, ARS, BGN, BHD, BRL, CLP, CNY, COP, CZK, DKK, HKD, HUF, IDR, ILS, INR, KRW, MXN, MYR, NOK, NZD, PEN, PHP, PLN, RON, RUB, SAR, SGD, THB, TRY, TWD és ZAR.

Kettő USA dollártól eltérő devizanem közötti közvetlen adásvétel esetében csak az ügylet egyik oldalának (lehetőleg a vételi oldalnak) az USA dollárban kifejezett ellenértékét kell számítani.

7. Kerekítés

A statisztika összeállítása során a jelentő dealereknek – ahogyan a jegybankoknak is – kerülni kell a kerekítést és legalább 6 tizedesjegy pontossággal kell az adatokat megadni a folyamat minden szintjén.

***Példa:*** *77327560 USD összeget a jelentésben a következőképpen szükséges szerepeltetni: 77.327560 millió USD.*

8. Az adatszolgáltatás határideje

A jelentő dealereknek (adatszolgáltatóknak) az adatokat **2019. május 15-ig**, jelenteniük kell az adott ország jegybankja felé. A jegybanknak ezt követően, továbbítania kell a BIS felé az adatokat.

**9. Törölt megállapodások[[2]](#footnote-3)**

Jelenteni kell a vizsgálati időszak alatt kezdeményezett minden új szerződés tényleges forgalmát, amelyeket ezen időszak alatt nem töröltek. A vizsgált időszak alatti visszavonás esetén (például: az eredeti ajánlat helytelen) az ügyletet nem kell jelenteni, kivéve, ha az ügyletet újra megkötik az időszak alatt (ezesetben az új tranzakciót szükséges jelenteni).

**C. Partnerek**

Amint a korábbi felmérésekben is, a jelentő dealer köteles a devizaügyletek és kamatláb-derivatívák kategóriákban minden instrumentumra partnerek szerint is bontani a kötéseket, az alábbiak szerint: jelentő dealerek, egyéb pénzügyi intézmények és nem pénzügyi partnerek (a meghatározásokat lásd a 2. számú táblázatban).

E három alapkategórián belül a jelentő dealer köteles külön rezidens és nem rezidens tranzakciókra bontani az adatokat. A rezidens, illetve nem rezidens (cross-border) besorolást a partner lokációja és nem a nemzetisége határozza meg.

**A rezidens és a nem rezidens tranzakciók meghatározása**

|  |  |
| --- | --- |
| Rezidens | Olyan partnerrel megkötött ügyletek, amelyeknél a partner a jelentő dealerrel megegyező joghatóságban rezidens. |
| Nem rezidens | Olyan partnerrel megkötött ügyletek, amelyeknél a partner a jelentő dealertől különböző joghatóságban rezidens. |

1. sz. táblázat

Az „egyéb pénzügyi intézmények” partner kategória további öt alkategóriára került lebontásra (a meghatározásokat lásd a 2. számú táblázatban). Ezt az addicionális bontást csak a felmérés devizaügyletek részében használjuk (A1-A4 táblázat sablonok). Eszerint a partnereket a fő üzleti tevékenységük és/vagy aszerint kell besorolni, hogy mi motiválja őket elsősorban a devizapiacokon való kereskedésre. Mivel egyes partnerek potenciálisan több kategóriába is beletartozhatnak, mérlegelnie kell a jelentő dealernek (esetleg a front munkatársak segítségével) és/vagy a jegybanknak, melyik kategória illik leginkább az adott intézményre. Ha nem egyértelmű a besorolás, a partner fő üzleti tevékenysége alapján kell eldönteni a kérdést.

A partnerek kategóriái, alkategóriái és ezek meghatározása

|  |  |
| --- | --- |
| Jelentő dealerek | A Háromévenkénti Felmérésben adatszolgáltatóként résztvevő pénzügyi intézmények. A D25-ös jelentésben eltérő tartalma van a jelentő dealer kifejezésnek, ott a BIS által félévente megszervezett adatgyűjtésben résztvevőkre és csoport tagjaikra, (ezen belül több magyarországi hitelintézetre) vonatkozik, míg itt egy bővebb körről van szó, jelen adatszolgáltatásra kijelölt intézetek köréréről. Mindkét intézménylistát azok elkészültét követően haladéktalanul eljuttatja az MNB az adatszolgáltatókhoz a megfelelő felkészülési idő biztosítása érdekében. |
| Egyéb pénzügyi intézmények | Azok a pénzügyi intézmények tartoznak ide, amelyek nem esnek a „jelentő dealerek” kategóriájába a felmérésben.  Ezek jellemző módon a deviza- és kamat-derivatíva piacok végfelhasználói. Ide tartozik főként az összes egyéb pénzügyi intézmény, mint a kisebb kereskedelmi bankok, befektetési bankok és értékpapír-kereskedők, valamint a befektetési alapok, nyugdíjalapok, fedezeti alapok, deviza-alapok, pénzpiaci alapok, lakás-takarékpénztárak, lízingcégek, biztosítók, valamint nagyvállalatok és jegybankok egyéb pénzügyi leányvállalatai.  Tekintve az egyéb pénzügyi intézményeknek a devizapiacokon játszott egyre fontosabb szerepét, a 2013. évi felméréstől kezdődően (csak a devizaügyletek tekintetében, az egydevizás kamatláb-derivatívák tekintetében nem) részletesebben mérjük fel a részesedésüket. A jelentő dealerek kötelesek az alábbi öt alkategóriában adatokat szolgáltatni az egyéb pénzügyi intézményekről, mint „ebből: …” tételekről. |
| ebből: nem adatszolgáltató bankok | Kisebb vagy regionális kereskedelmi bankok, állami tulajdonú bankok, értékpapírcégek vagy befektetési bankok, amelyek nem vesznek részt közvetlenül jelentő dealerként a felmérésben.[[3]](#footnote-4) |
| ebből: intézményi befektetők | Intézményi befektetők, pl. befektetési alapok, nyugdíjalapok, biztosítók és viszontbiztosítók, és alapítványok. A piaci részvételük elsődleges mozgatórugója a deviza instrumentumok kereskedése, pl. fedezeti, befektetési vagy kockázatkezelési céllal. Ezt a partner kategóriát „real money” befektetőknek is nevezik. |
| ebből: fedezeti alapok és saját számlás kereskedő cégek | (a) Befektetési alapok és a vagyonkezelők különböző típusai, beleértve a CTA-kat (commodity trading adviser), amelyek az alábbi közös jellemzőkkel rendelkeznek: gyakran a befektetési stratégiák egy relatíve széles skáláján mozognak, amelyet nem kötnek hitelfelvételi és tőkeáttételre vonatkozó korlátok, és sokan közülük nagyfokú tőkeáttételt alkalmaznak; gyakran az „intézményi befektetőkétől” eltérő jogosítványokkal rendelkeznek, és tipikusan szofisztikált befektetők – pl. vagyonos magánszemélyek vagy intézmények – kiszolgálására szakosodtak; gyakran tartanak hosszú és rövid pozíciót különböző piacokon, különböző eszközkategóriákban és instrumentumokban, és gyakran használják a származékos ügyleteket spekulatív célokra.  (b) Saját számlás kereskedő cégek, amelyek saját tőkéjüket használják befektetési, fedezeti vagy spekulatív célokra. Ez a kategória tartalmazhatja pl. a szakosodott „high frequency trading” (HFT) cégeket is, amelyek nagysebességű algoritmikus kereskedési stratégiákat alkalmaznak, amelyeket a kötések gyakorisága és nagy száma, és a pozíciók nagyon rövid ideig való tartása jellemez. Ezenkívül ez a kategória magában foglalhatja azokat a PTF-eket is, amelyek saját technológiát alkalmaznak (lásd H bekezdés). |
| ebből: hivatalos pénzügyi intézmények | Jegybankok, állami befektetési alapok, az állami szektorba tartozó nemzetközi pénzügyi intézmények (BIS, IMF, stb.), fejlesztési bankok és ügynökségek. |
| ebből: egyéb | Az összes többi pénzügyi intézmény (pl. lakossági aggregátorok), amelyek egyik fenti alkategóriába sem sorolhatóak be. |
| Nem pénzügyi partnerek | Bármely partner, amely nem tartozik a fenti kategóriák egyikébe sem, vagyis elsősorban a nem pénzügyi végfelhasználók, pl. vállalatok és nem pénzügyi állami tulajdonú cégek. Ide tartozhatnak az olyan magánszemélyek is, akik közvetlenül kereskednek jelentő dealerekkel befektetési céllal (pl. vagyonos magánszemélyek), a jelentő dealer által működtetett online retail kereskedési platformon vagy más módon (pl. telefonon adott megbízásokkal) (lásd még az I fejezetet). |

1. *sz. táblázat*

*Minőségellenőrzés.* Mivel felkészültünk arra, hogy egyes jelentő dealerek esetleg technikailag nem képesek teljeskörűen adatokat szolgáltatni az új lebontások szerint az „egyéb pénzügyi intézmények” alkategóriáiban, egy „nem lebontott” rovatot is biztosítunk a felmérés sablonban. Ebben a rovatban kell rögzíteni az olyan „egyéb pénzügyi intézmények” forgalmat, amelyet nem lehet a fenti alkategóriák egyikébe sem besorolni (a teljeskörű adatszolgáltatás alól felmentést a jegybank adhat).

*A kettős számbavétel kiküszöbölése.* Kettős számbavétel abból adódik, hogy a két jelentő szervezet közötti ügyletet mindkét fél rögzíti, vagyis az ügyletet kétszer rögzítik. A piac teljes méretére úgy lehet következtetni, ha elvégezzük a dealerek közötti kettős számbavétel miatti kiigazítást. Azért kell az adatközlőknek külön kategóriában jelenteni a „jelentő dealerekkel” folytatott tranzakcióikat, hogy lehetővé váljon a kettős számbavétel miatt duplikálódott adatok korrekciója.

Hogy biztosítsuk az adatközlők közötti ügyletek kettős számbavételének a pontos kiküszöbölését, az adatközlő intézményeknek a legjobb tudásuk szerint kell azonosítaniuk a „jelentő dealerekkel” folytatott tranzakcióikat.

**D. Devizanemek szerinti bontás**

A felmérés elvileg lefedi az összes devizanemet, amelyben a jelentő dealerek jelentendő tranzakciókat folytattak. Ezzel együtt számos devizanemet és devizapárt külön kell jelenteni (egy dedikált oszlopban) a felmérés sablonban.

1. Deviza forgalom

A jelentő dealer köteles a tevékenysége szerinti ország devizanemét érintő összes tranzakciót jelenteni az adatszolgáltatás során. Emellett valamennyi jelentő dealer, függetlenül attól, mely országban folytatja a tevékenységét, köteles az alábbi 3. sz. táblázatban felsorolt 24 devizanemet érintő összes tranzakciót jelenteni. A felmérésben résztvevő jegybankoknak lehetőségük van az országukban jelentős további devizanemeket is bevonni az adatszolgáltatásba. Az aranyra vonatkozó tranzakciókat nem kell jelenteni.

Kötelezően jelentendő devizanemek

|  |  |  |  |
| --- | --- | --- | --- |
| AUD | EUR | KRW | SEK |
| BRL | GBP | MXN | SGD |
| CAD | HKD | NOK | TRY |
| CHF | HUF | NZD | TWD |
| CNY1 | INR | PLN | USD |
| DKK | JPY | RUB | ZAR |
| 1 Az általában CNH-ban meghatározott offshore tranzakciókat is tartalmazza.  3. sz. táblázat | | | |

A jelentő dealerek kötelesek az alábbi 4. sz. táblázatban jelzett válogatott devizapárokat külön jelenteni.

Az A1-A3 táblázat sablonok devizapárjai

|  |  |  |  |  |  |
| --- | --- | --- | --- | --- | --- |
|  | **Hazai valuta a következő devizákkal szemben**  **(A1 táblázat)** | **USD a következő devizákkal szemben**  **(A2 táblázat)** | **EUR a következő devizákkal szemben**  **(A3 táblázat)** | **JPY a következő devizákkal szemben**  **(A3 táblázat)** | **Többi devizanem1**  **(A3 táblázat)** |
| **G8 devizák** | AUD, CAD, CHF, EUR, GBP, JPY, SEK, USD | AUD, CAD, CHF, EUR, GBP, JPY, SEK, | AUD, CAD, CHF, GBP, JPY, SEK | AUD, CAD |  |
| **Nem G8 devizák** |  | BRL, CNY, HKD, INR, KRW, MXN, NOK, NZD, PLN, RUB, SGD, TRY, TWD, ZAR | CNY, DKK, HUF, NOK, PLN, TRY | BRL, NZD, TRY, ZAR |  |
| **Egyéb** | Egyéb2 | Egyéb2 | Egyéb2 | Egyéb2 |  |
| 1 Minden olyan tranzakció, amelynek egyik lába sem érinti a hazai valutát, az USD-t, az EUR-t vagy a JPY-t.  2 Az „egyéb” a többi kereskedett valutanemet jelenti, amelyek a jelen táblázat egyik oszlopában sem kerültek nevesítésre.  4. sz. táblázat | | | | | |

Előfordulhatnak olyan esetek is, amelyeknél az adott kötés több táblázatba is besorolható (A1 és A2/A3 táblába is).

***Példa:***

* *HUF/EUR ügylet a hazai (A1) és az euróval szembeni (A3) táblázatba is sorolható, ilyen esetben az ügyletet csak a hazaivalutával szembeni táblázatban (A1) kell szerepeltetni.*
* *Az USD/EUR ügyleteket csak az USD táblázatban (A2) szükséges jelenteni.*
* *Az EUR/JPY ügyleteket csak az EUR táblázatban (A3) szükséges jelenteni.*

Az “egyéb” alá (az A1, A2 és A3 táblázat sablonokban) az olyan devizapárok másik devizáját kell besorolni, amelyek az ügylet egyik oldalán a hazai valutát, az USA dollárt, az eurót, illetve a japán yent érintik, a másik oldalon pedig egy, a táblázatban nem nevesített devizanemet. Ezzel szemben a „többi devizanem” (A3 táblázat) alatt azokat a tranzakciókat kell megadni, amelyek az ügylet egyik oldalán sem érintik a hazai valutát, az USA dollárt, az eurót, illetve a japán yent. Az összesen érték meghatározása az „Egyéb” devizák figyelembevételével történik.

Mivel egyre fokozottabb az érdeklődés az összes adatszolgáltató ország (az alábbi 5. sz. táblázatban felsorolt) devizanemében folytatott forgalom meghatározása iránt, egy további bontást is kérünk az A4 táblázatban az A1, A2 és A3 táblázat „egyéb” oszlopában, valamint az A3 táblázat „többi devizanem” oszlopában foglalt devizanemekre.

Az „egyéb” és „többi devizanem” bontása az A4 táblázat sablonban

|  |  |  |  |
| --- | --- | --- | --- |
| ARS | CZK | MYR | SGD |
| AUD | DKK | NOK | THB |
| BGN | GBP | NZD | TRY |
| BHD | HKD | PEN | TWD |
| BRL | HUF | PHP | ZAR |
| CAD | IDR | PLN | Egyéb |
| CHF | ILS | RON | AED |
| CLP | INR | RUB |  |
| CNY | KRW | SAR |  |
| COP | MXN | SEK |  |
| 5. sz. táblázat | | | |

Az A1, A2 és A3 táblázat sablon „egyéb” oszlopában jelentett ügyletek esetében, tekintve, hogy a tranzakció első devizaneme már nevesítésre került (mint hazai valuta, USD, EUR vagy JPY), az A4 táblázatban csak a második valutát kell jelenteni, vagyis az „egyéb” oszlopban rögzített pontos összeget kell itt tovább bontani.

Ezzel szemben a "többi devizanem” oszlopban jelentett ügyletek esetében – tekintve, hogy egyik devizanem sem ismert – az A4 táblázatban a tranzakciót hozzá kell rendelni mindkét devizanemhez. Vagyis egyszer jelenteni kell az A3 tábla „többi devizanem” oszlopában, valamint kétszer az A4 táblában (azaz az ügylet 200%-át)

Amennyiben az ügyletben érintett egyik devizanem sem szerepel az A4 táblázatban, a tranzakciót *kétszer* kell feltüntetni az A4 táblázat „egyéb” oszlopában (azaz az ügylet 200%-át ugyanabban az oszlopban).

***Példa:*** *Brazil jelentő dealer esetében 100 millió dollár tranzakciót a következőképpen szükséges jelenteni az alábbi devizapárok esetén:*

* *BRL/USD: 100 millió dollár az A1 táblában „USD” alatt, emellett az A2 tábla „BRL” oszlopát üresen kell hagyni*
* *BRL/CAD: 100 millió dollár az A1 táblában „CAD” alatt*
* *BRL/MXN: 100 millió dollár az A1 táblában az „Egyéb” alatt és 100 millió dollár az A4 táblában az MXN” alatt*
* *ARS/MXN: 100 millió dollár az A3 táblában „Többi deviza” alatt és 100 millió dollár az A4 táblában az „ARS” alatt illetve 100 millió dollár az A4 táblában az „MXN” alatt*
* *BOB/UYU: 100 millió dollár az A3 táblában „többi devizanem” alatt és 200 millió dollár az A4 táblában az „Egyéb” alatt.*

*Brazil jelentő dealer nem jelenthet adatot az A4 táblában a „BRL” alatt.*

2. Egydevizás kamatláb-derivatívák

Az egydevizás kamatlábügyletek esetében az adatszolgáltatók kötelesek ugyanabban a kibővített devizanem szerinti bontásban megadni a *forgalmi* adatokat: AED, ARS, AUD, BGN, BHD, BRL, CAD, CHF, CLP, CNY, COP, CZK, DKK, EUR, GBP, HKD, HUF, IDR, ILS, INR, JPY, KRW,, MXN, MYR, NOK, NZD, PEN, PHP, PLN, RON, RUB, SAR, SEK, SGD, THB, TRY, TWD, USD, ZAR és egyéb. A devizanem a mögöttes eszköz devizájára vonatkozik és nem az elszámolási devizára.

A felmérésben résztvevő jegybankoknak lehetőségük van bármely hasznosnak ítélt egyéb devizanemre vagy devizapárra is megadni adatokat.

***Példa:*** *egy hároméves swapot, ami KRW fix kamatot cserél 3 hónapos KRW-re, amelyet USD-ben rendeznek, a "KRW" oszlopban kell jelenteni.*

3. Speciális elszámolási egységek

Minden inflációkövető speciális elszámolási egységben (pl. CLF, COU és MXV) végrehajtott tranzakciót úgy kell tekinteni, mintha a fő valutanemben (CLP, COP illetve MXN) történt volna.

**E. Lejáratok**

A felmérés forgalmi adatok részében a határidős ügyletek és FX csereügyletek forgalmát eredeti lejárat alapján kell jelenteni, az alábbi lejárati sávok szerint:

* hét nap vagy annál rövidebb
* hét napnál hosszabb, maximum egy hónap
* egy hónapnál hosszabb, maximum három hónap
* három hónapnál hosszabb, maximum hat hónap
* hat hónap felett.

*Az egyszerű határidős ügyletek (outright forward)* esetében a lejárati sávot a szerződéskötés és a teljesítés napja közötti időszak hossza határozza meg.

*Spot/forward* és *forward/forward* *FX csereügyletek* esetében egyaránt a kötés lejárati sávját a szerződéskötés és a második vagy hosszú láb teljesítési napja közötti időszak hossza határozza meg.

A lejáratokat naptári nap alapján szükséges meghatározni, vagyis a „hét nap” naptári nap és nem hét munkanap.

**F. Az egynél több kockázati kategóriát tartalmazó származékos instrumentumok osztályozása**

Az egyes származékos ügyleteket a kezelendő kockázat szempontjából az alábbi két kategória egyikébe sorolhatjuk: *devizaügyletek* és *egydevizás kamatlábügyletek.* A gyakorlatban azonban egy adott származékos ügylet több kockázati kategóriára is kiterjedhet. Ilyen esetben, amennyiben az ügylet a kockázati kitettségek egyszerű kombinációja, akkor az ügyletet az egyes komponensekre szétbontva kell jelenteni, az alábbi G fejezetben foglaltak szerint. Azokat az ügyleteket, amelyeket nem lehet egyszerűen lebontani különálló kockázati összetevőkre, egyetlen kockázati kategóriában kell jelenteni. Az ilyen többszörös kitettségű termékek besorolását a legjelentősebb mögöttes kockázati összetevő alapján célszerű megállapítani. Azonban, ha az adatszolgáltató gyakorlati okokból nem tudja eldönteni, mi a többszörös kitettségű származékos ügyletek helyes besorolása, a következő fontossági sorrend alapján kell allokálnia az ügyleteket:

*Devizaügyletek.* Ez a kategória az összes olyan származékos ügyletet tartalmazza, ahol egynél több devizanemmel szemben áll fenn kitettség, függetlenül attól, hogy kamat- vagy árfolyamkockázatról van-e szó.

*Egydevizás kamatlábügyletek.* Ebbe a kategóriába azok a származékos ügyletek tartoznak, ahol a kitettség csak egy devizanem kamatlábával szemben áll fenn. Ebben a kategóriában kell szerepeltetni valamennyi fix/változó és változó/változó kamatokat tartalmazó egydevizás kamatlábügyletet, beleértve a határidős ügyleteket, csereügyleteket és opciókat.

**G. Az instrumentumok részletes meghatározása és besorolása**

1. Devizaügyletek

A felmérés devizaforgalmi részében szereplő instrumentumok meghatározását és besorolását az alábbi táblázat tartalmazza:

|  |  |
| --- | --- |
| Spot | Egyszerű deviza adás-vétel két devizanem között, ahol az árfolyamot az üzletkötés napján határozzák meg, és a leszállítás, illetve a különbözet pénzbeli elszámolása két munkanapon belül történik.  A csereügyletek (swap) rövid lábát nem lehet a spot tranzakciók között szerepeltetni, hanem csereügyletként kell jelenteni, akkor is, ha az elszámolás két munkanapon belül esedékes. Ez azt jelenti, hogy az „overnight” és „spot next” swap ügyletek és egyéb „tomorrow/next day” ügyletek nem tartoznak a spot ügyletek kategóriájába.  A készpénz/same day[[4]](#footnote-5) tranzakciók is spot-ként jelentendők. |
| Egyszerű határidős (outright forward) ügyletek | Deviza adás-vétel két devizanem között, ahol az árfolyamot az üzletkötés napján határozzák meg, és a leszállítás, illetve a különbözet pénzbeli elszámolása egy jövőbeni (két munkanapon túli) időpontban történik. Ez a kategória magában foglalja a határidős árfolyam megállapodást (FXA), a nem leszállítások határidős ügyleteket és egyéb határidős kötéseket is, ahol a különbözet elszámolása történik[[5]](#footnote-6).  A sima határidős termékekkel általában nem kereskednek szervezett tőzsdéken, és azok szerződéses feltételei nem szabványosítottak.  A jelentő dealerek kötelesek – külön „ebből: …” tételként – megadni a nem leszállításos határidős (NDF[[6]](#footnote-7)) ügyletek forgalmát hat jelentős NDF forgalommal rendelkező feltörekvő piaci devizapárra: USD/CNY, USD/INR, USD/KRW, USD/BRL, USD/RUB és USD/TWD. Ezen kevésbé kereskedett párok NDF forgalmát szintén rögzíteni kell, de csak összesített értékben. |
| FX-swap (FX-csereügylet) | Két deviza (csak a tőkeösszeg) tényleges, egy adott napon, a szerződéskötéskor kölcsönösen elfogadott árfolyamon történő cseréjét jelentő ügylet („rövid láb”) és ugyanezen két devizának a fordított cseréje későbbi időpontban, a szerződéskötéskor kölcsönösen elfogadott árfolyamon (amely általában más, mint a rövid lábra alkalmazott árfolyam) („hosszú láb”). Mind a spot (azonnali)/tőzsdén kívüli határidős, mind a tőzsdén kívüli határidős/tőzsdén kívüli határidős swapokat figyelembe kell venni. FX-swapok magukba foglalják a spot/forward és forward/forward swapokat, valamint a rövid lejáratú swapokat is, mint például az overnight vagy spot next swapok és más tomorrow/next day tranzakciókat.  *Forgalmi adatok* szempontjából kizárólag a határidős lábat kell ekként jelenteni. A spotlábat egyáltalán nem kell jelenteni, azaz sem spot-, sem deviza-csereügyletként.  A „tom/next” tranzakcióként végrehajtott rövid lejáratú csereügyleteket is ebbe a kategóriába kell sorolni.  CLS tagok közötti in/out swapokat nem kell jelenteni.[[7]](#footnote-8) |
| Deviza-csereügyletek | Kontraktus, amely két felet két különböző pénznemben történő kamatfizetés-áramlás cseréjére kötelez egy adott időperiódusban, illetve lejáratkori tőkecserére kötelezi őket egy előre meghatározott árfolyamon. |
| Tőzsdén kívüli (OTC) opciós ügylet | Az opciós szerződés jogot biztosít deviza vételére vagy eladására egy másik deviza ellenében, meghatározott árfolyamon és meghatározott időszakban. Ebbe a kategóriába tartoznak az egzotikus devizaárfolyam-opciók, például az átlagáras opciók és a limitáras (barrier) opciók.  Tőzsdén kívüli (OTC) opciós ügyletek fajtái:   * Devizacsere ügyletre szóló opció (swaption): OTC opció deviza-csereügylet kötésére * Deviza opciós utalvány (warrant): Hosszú (éven túli) lejáratú tőzsdén kívüli (OTC) devizaopció.   Az összetett opciós pozíciókat külön bontva kell jelenteni (például: terpesz, pillangó) |
| Egyéb termékek | Az egyéb származékos termékek olyan instrumentumok, amelyeket nem lehet lebontani egyedi „plain vanilla” instrumentumokra, például tőzsdén kívüli határidős, csere- vagy opciós ügyletekre, vagy az célszerűtlen, a gyakorlatban megvalósíthatatlan lenne. Az „egyéb” termékek például azok a csereügyletek, amelyek mögöttes eszköze, a névleges tőke egy adott devizában kerül meghatározásra, a rögzített- vagy változókamat-fizetés azonban a névlegesétől eltérő pénznemben kifejezett kamatok alapján (különbözeti swapok) történik. |

A tőzsdén kívüli (OTC) származtatott devizaügyletek, elvben, három „plain vanilla” instrumentumra (tőzsdén kívüli határidős, swap- és opciós ügyletre) bonthatók. A „plain vanilla” instrumentumok likvid piacokon, többé-kevésbé szabványosított szerződések és piaci konvenciók szerint kereskedett instrumentumok. Amennyiben egy ügyletnek több „plain vanilla” összetevője van, elvben minden összetevőt külön-külön kell jelenteni.

Elvben a nem „plain vanilla” termékek is felbonthatók „plain vanilla” összetevőikre. Ha ez nem lehetséges, akkor a tőzsdén kívüli opciókra vonatkozó rész élvez elsőbbséget az eszközbesorolásban, ezért minden, beágyazott opcióval rendelkező deviza származtatott terméket tőzsdén kívüli (OTC) opcióként kell jelenteni. Az összes többi tőzsdén kívüli (OTC) deviza származtatott terméket a tőzsdén kívüli határidős ügyletek vagy csereügyletek részben kell jelenteni.

2. Egydevizás kamatláb-derivatívák

A felmérés devizaforgalmi részében szereplő instrumentumok meghatározását és besorolását az alábbi táblázat tartalmazza:

|  |  |  |
| --- | --- | --- |
| Határidős kamatláb-megállapodás (FRA) | Határidős kamatlábkontraktus, amelyben egy konkrét kötelezettség után rögzített ideig, valamely jövőbeli időponttól kezdődően fizetendő vagy kapott kamat mértékét a szerződés kezdeményezésekor határozzák meg. | |
| Overnight indexed swapok (OIS) | Megállapodás időszakos fizetések cseréjéről fizetendő kamatokhoz kapcsolódóan egyetlen devizában; lehet rögzített vagy változó kamatozású, ahol a változó kamat overnight kamat vagy overnight index kamat). | |
| Egyéb csereügyletek | Megállapodás időszakos fizetések cseréjéről fizetendő kamatokhoz kapcsolódóan egyetlen devizában; lehet rögzített és változó kamatozású, vagy két változó cseréje. Az OIS ügyleteket nem, de az amortizálódó ügyleteket viszont tartalmazza. | |
| OTC opciók | Opciós szerződés, amely, rögzített időn át, előre meghatározott tőke utáni egyedi kamat megfizetésére vagy egyedi kamatra (kapott kamatra) jogosít.  Tőzsdén kívüli (OTC) opciós ügyletek fajtái:  Kamatplafonügylet: Tőzsdén kívüli opciós ügylet, amely a változó kamat és a kamatplafon közötti különbséget fizeti ki.  Kamatpadlóügylet: Tőzsdén kívüli opciós ügylet, amely a kamatpadló és a változó kamat közötti különbséget fizeti ki.  Kamatgallérügylet: a plafon és a padló kombinációja  Kamatfolyosó-ügylet: 1) Két kamatplafonügylet kombinációja: az egyiket egy kölcsön felvevője vásárolja meg egy adott lehívási áron, míg a másikat ő maga adja el egy magasabb lehívási áron, amivel az elsőért fizetett prémiumot valójában ellentételezi. 2) Egy csereügyletre (swapra) létrehozott gallér, két kamatcserére vonatkozó opció adás-vételével – a swapció lehívási ára és típusa határozza meg a struktúrát és a részvételi (részesedési) időközt. 3) Digitális „knock-out” opció, amelynél az alsó és a felső korlátot egy hosszú távú kamatláb jelenlegi szintje köré állapítják meg.  Kamatcserére vonatkozó opció: kamatcsereügyletre (swapra) vonatkozó tőzsdén kívüli (OTC) opció, amelynél lehetőség nyílik fix kamat fizetésére vagy elfogadására vonatkozó jog megvásárlására.  Kamatra vonatkozó opciós utalvány (warrant): egy évnél hosszabb távra vonatkozó tőzsdén kívüli (OTC-) kamatopció.  Az összetett opciós pozíciókat külön bontva kell jelenteni. | |
| Egyéb termékek | | | Az egyéb származékos termékek olyan instrumentumok, amelyeket nem lehet egyedi „plain vanilla” instrumentumokra, például tőzsdén kívüli határidős kamatláb-megállapodásra, csere- vagy opciós ügyletekre bontani, vagy az célszerűtlen, a gyakorlatban megvalósíthatatlan lenne. Az „egyéb” termékek például a tőkeáttételes payoff instrumentumok és/vagy azok az instrumentumok, amelyek névleges tőkéje a kamat függvényében változik, pl. LIBOR²-csereügylet vagy a névértéket egy előre meghatározott ráta mozgásának megfelelően folyamatosan csökkentő csereügylet (index amortising rate swap).  Magába foglalja a határidős kötvényre szóló megállapodásokat is (bond forward). | |

Az egydevizás kamatlábalapú származtatott devizaügyletek, elvben, három „plain vanilla” instrumentumra, határidős kamatláb-megállapodásra, swap- és opciós ügyletre, bonthatók. A „plain vanilla” instrumentumok likvid piacokon, többé-kevésbé szabványosított szerződések és piaci konvenciók szerint kereskedett eszközök. Amennyiben egy ügyletnek több „plain vanilla” összetevője van, elvben minden összetevőt külön-külön kell jelenteni.

Elvben a nem „plain vanilla” termékek is felbonthatók „plain vanilla” összetevőikre. Ha ez nem lehetséges, akkor a tőzsdén kívüli opciókra vonatkozó rész élvez elsőbbséget az eszközbesorolásban, ezért minden, beágyazott opcióval rendelkező kamatlábalapú származtatott terméket tőzsdén kívüli (OTC) opcióként kell jelenteni. Az összes többi tőzsdén kívüli (OTC) kamatláb derivatívát a határidős kamatláb-megállapodás vagy csereügyletek részben kell jelenteni.

**H. FX prime brokerage**

**1. Hagyományos prime brokerage modell**

Tekintve a prime brokerage kapcsolatban létrejött devizapiaci tranzakciók növekvő fontosságát és hatását az összesített jelentett forgalmi számok nagyságára, a felmérés tartalmazza az „ebből: prime brokerage kapcsolatban létrejött” tételt, amelynek révén felmérhető, az adott instrumentum és devizapár forgalmából mennyi tulajdonítható deviza prime brokerage kapcsolaton keresztül létrejött tranzakcióknak.

A „prime broker” olyan pénzügyi intézmény (általában nagy, jó minősítéssel rendelkező bank), amely az ügyfelei (gyakran intézményi alapok, fedezeti alapok és más saját számlás kereskedést folytató cégek) ügyleteihez nyújt szolgáltatásokat. A prime broker – egy bizonyos hitelkereten belül – lehetővé teszi az ügyfelei számára a kereskedést a prime broker nevében harmadik fél bankok egy előre meghatározott csoportjával. Ennek a részeként az ügyfél hozzáférhet olyan elektronikus platformokhoz is, amelyek hagyományosan csak nagy dealerek számára elérhetőek.[[8]](#footnote-9) Egy deviza prime brokerage kapcsolatban az ügyfél tranzakciót általában a prime broker bonyolítja, amely a harmadik fél bank és az ügyfél között áll, és így az ügylet mindkét lábában partner funkciót tölt be.

**2. Carve-out üzletek**

A carve-out modell szerint a likviditás szolgáltató (jellemzően egy harmadik fél bank vagy egy PTF) működik prime broker-ként, míg az ügyfélnek ugyanabból a bankból van hitelkerete, de önmagában nem prime broker-rel kezelt. A likviditási szolgáltató áll szemben közvetlenül az ügyféllel, és saját nevében kereskedik.

**3. Nem banki elektronikus piaci szereplők**

A nem banki elektronikus piaci szereplők olyan nem banki likviditási szolgáltatók (például PTF-ek), amelyek legalább részben érintettek az e-kereskedelemben, ahol névvel vagy címkével (tag-gel) azonosítottak (például API-n keresztül vagy más elektronikus-közvetlen módon, teljesen nyilvánosságra hozott árfolyamok az ECN - eken, vagy kereskedelem olyan helyeken, amelyek lehetővé teszik a likviditás anonim megosztását, mint például a Currenex vagy a Fastmatch), és magukra vállalják az ügyfél kockázatának legalább egy részét.

***Példa****: Citadel Securities, Jump Trading, XTX Markets, Global Trading Systems*

A nem banki elektronikus piaci szereplők nem tartalmazzák azokat a PTF-eket, amelyek teljesen anonim módon működnek és nem kereskednek az ügyfeleik nevében (például pure HTF-ek, amelyek késleltetett arbitrázs orientáltak).

Azok a jelentő dealerek, amelyek *deviza prime brokerként jártak el,* kétféleképpen kötelesek jelenteni az érintett tranzakciókat:

i) a szokásos módon, az ügylet két lábát külön-külön ügyletnek tekintve, és azokat instrumentum, devizapár és partner szerint besorolva; és

ii) az „ebből: prime brokerage kapcsolatban létrejött” tételben az adott instrumentumra és devizapárra jelentett teljes forgalom alatt (mindkét lábat itt kell szerepeltetni).

Azokat a tranzakciókat, amelyek *nem prime brokerage* relációban keletkeztek, csak egyszer kell jelenteni, a szokásos módon. Ez azt is jelenti, hogy azok a jelentő dealerek, amelyek nem jártak el FX prime brokerként, elég, ha a szokásos módon sorolják be az ügyleteiket, és nem töltik ki az „ebből: …” sort.

***Példa****: Egy fedezeti alap 100 millió dollár értékű ügyletet köt egy jelentő dealer-rel olyan prime broker-en keresztül, aki szintén jelentő dealer.*

- Az első lábon, ahol mind a prime broker, mind a harmadik fél bank jelentő dealer, a 100 millió dollár értékű tranzakciót mind a két félnek szerepeltetnie kell a jelentő dealerek-kel megkötött ügyletek között.

- A második lábon, ahol a fedezeti alap nem jelentő dealer, a prime broker-nek szükséges 100 millió dollár értékű tranzakciót lejelenteni „egyéb pénzügyi intézményekkel” megkötött ügyletként. Emellett a prime brokernek a két tranzakciót, avagy a 200 millió dollárt jelentenie kell az „ebből prime brokerage keretében kötött” tétel alatt.

**I. Kisbefektetői tranzakciók**

Az elmúlt években növekedett a kisbefektetők részvétele a devizapiacokon, amit az internet-alapú kereskedési platformok térnyerése is megkönnyített. A kisbefektetők olyan magánszemélyeket jelent, akik a saját nevükben spekulatív, tőkeáttételes, készpénzben elszámolt deviza tranzakciókat hajtanak végre.

A jelentő dealerek szempontjából az elektronikus ügyfélplatformon végrehajtott tranzakciók két típusa:

1. **Direct**: Közvetlenül, magánszemélyekkel ("nem wholesale" befektetők) kötött online vagy egyéb elektronikus (például telefon vagy e-mail) megbízások[[9]](#footnote-10). Amikor magánbefektetők elektronikus úton kereskednek a jelentő dealer által működtetett margin közvetítési platformokon, akkor a direkt partner természetes személy. Az ilyen típusú kereskedést "nem pénzügyi intézménnyel” vagy „Egyéb” kategóriába kell sorolni (ügyfélplatformon kezdeményezett).
2. **Indirekt:** Harmadik fél platformok, amelyek lakossági befektetők számára nyújtanak segítséget, például elektronikus ügyfélplatformok és kiskereskedelmi margin brókercégek (wholesale pénzügyi partnerek). Amikor a retail befektetők a devizaeszközöket spekulatív célokra kötik elektronikus platformokon (Például Oanda, FXCM, Saxo, Gaitame.com), a jelentő dealer közvetlen partnere tipikusan a  
   wholesale pénzügyi intézmény. Az ilyen típusú kereskedést a "Nem pénzügyi intézmény" vagy “Egyéb” kategóriába kell sorolni (ügyfélplatformon kezdeményezett).

Az alábbi táblázat szemlélteti, hogyan kell jelenteni a direkt és indirekt elektronikus ügyfélplatformokon keresztüli forgalmat:

|  |  |  |
| --- | --- | --- |
|  | **Direkt tranzakciók** | **Indirekt tranzakciók** |
| Összesen | X | X |
| Jelentő dealerrel |  | X  (Ha a bróker jelentő dealer) |
| Egyéb pénzügyi intézménnyel  Nem jelentő bankkal  Intézményi befektetővel  Fedezeti alappal és saját számlás kereskedő céggel  Hivatalos pénzügyi intézménnyel  Egyéb |  | X  (Ha a bróker nem jelentő dealer)  +  a releváns alkategória  (jellemzően „Egyéb”) |
| Nem pénzügyi intézménnyel | X |  |
| Ebből ügyfélplatformon kezdeményezett | X | X |

**J. A szerződéskötés lehetséges módjai**

A deviza szerződéskötés lehetséges módjait tartalmazó táblázatban (C táblázat sablon) a rendező elv két dimenzió mentén osztályozza az ügyletkötéseket: (i) „telefonos” vagy „elektronikus,” illetve (ii) „közvetlen” vagy „közvetett”. Ez négy alap kategóriát eredményez: telefonos közvetlen, telefonos közvetett, elektronikus közvetlen és elektronikus közvetett.

Hogy továbbra is úgy rögzítsük a különböző típusú elektronikus platformokon folytatott forgalmat, mint a korábbi felmérésekben, a két utóbbi „elektronikus” kategóriát alkategóriákkal egészítettük ki: az adott bank saját kereskedési rendszere, egyéb közvetlen elektronikus rendszerek, anonim vagy nyilvános rendszerek, Reuters Matching/EBS, egyéb elektronikus kommunikációs hálózatok (ECN) stb.

A telefonon kezdeményezett kötéseket a „telefonos” kategóriába kell sorolni, függetlenül attól, hogyan kerülnek később párosításra.

Ezek a szerződéskötési módok további bontásra kerülnek instrumentumok és partnerek (csak a három főtípus) szerint a C táblázat sablonban.

A szerződéskötési módok kategóriái és meghatározásuk

|  |  |
| --- | --- |
| Kategória | Meghatározás |
| Telefonos–közvetlen | Személyesen történik a kötés telefonon, telefaxon vagy általános levelezőrendszeren (pl. Outlook, Hotmail, Gmail vagy Yahoo mail) keresztül, függetlenül attól, hogy ezt követően az ügyleteket miként párosították, harmadik fél közvetítése nélkül. |
| Telefonos–közvetett | Telefonon történik a kötés, harmadik személy (pl. voice broker) közvetítésével. |
| Elektronikus–közvetlen | Elektronikus médiumon keresztül történik a kötés, harmadik személy közvetítése nélkül. Ez a kategória tartalmazza az elektronikus kereskedési platformokhoz kapcsolódó speciális levelezési rendszereken keresztül megkötött ügyleteket. |
| *ebből:* |  |
| Az adott bank saját kereskedési rendszere | Az adott bank tulajdonában lévő és általa működtetett (házon belüli vagy más bank/ügyfél white label/prime brokerage) elektronikus kereskedési rendszer[[10]](#footnote-11) (pl. Autobahn, BARX, Velocity, FX Trader Plus stb.). |
| Egyéb | Egyéb közvetlen elektronikus rendszerek, pl. Thomson Reuters Conversational Dealing, Bloomberg FXGO, direct API price streams stb. |
| Elektronikus–közvetett | Elektronikus médiumon keresztül történik a kötés, harmadik személy által működtetett elektronikus platform (pl. matching rendszer) közvetítésével. |
| *ebből:*  Anonim  Nyilvános | Nagy elektronikus kereskedési platformok, amelyeket az interdealer piacra alakítottak ki és minden más központi ajánlati könyv, amely nem teszi lehetővé személyre szabott címkék használatával történő kereskedést.  Például: *Reuters Matching, EBS Spot, EBS Hedge Ai, HotspotFX ECN,BGC mid, FXall MidBook.*  Több bankos (multi-bank) kereskedési rendszerek, amelyek megkönnyítik a kereskedést a nyilvánossággal vagy ármegkülönböztetéssel, pl. testreszabott címkék használatával.  Például: *FXall OrderBook, EBS Direct, Currenex FXTrades, Hotspot Link, Bloomberg FXGO, Tradebook, 360T.* |

Minőségellenőrzés. Mivel felkészültünk arra, hogy egyes jelentő dealerek esetleg technikailag nem képesek az összes tranzakciójukat megfelelően besorolni az új szerződéskötési módok szerint, egy „nem lebontott” rovatot is biztosítunk a felmérés sablonban. Ebben a rovatban kell rögzíteni az olyan instrumentumok és partnerek forgalmát, amelyeket nem lehet a fenti kötési mód kategóriák egyikébe sem besorolni (a teljeskörű adatszolgáltatás alól felmentést a jegybank adhat).

Annak elősegítése érdekében, hogy felmérhessük, mennyire reprezentatívak a szerződéskötési mód adatok, a jegybankok kötelesek a kiegészítő információk részben található négy minőségellenőrző kérdésre (5a, 5b, 5c és 5d) válaszolni.

**K. Kiegészítő információk**

|  |  |
| --- | --- |
| 1. Munkanapok száma | Az adatszolgáltató jegybank köteles közölni, hány munkanapból áll 2019. április hónapja az adott országban. Erre az információra a jelentett havi forgalmi adatok összehasonlítható napi átlagának a kiszámításához van szükség. |
| 2. Lefedettség és koncentráció | Az adatszolgáltató jegybank köteles megadni az alábbi információkat az adott országban végzett devizapiaci (spot, határidős ügyletek, FX csereügyletek, deviza csereügyletek és OTC opciók) felmérésről:  A résztvevő intézmények végleges száma;  Becslés arról, hogy a felmérés során a résztvevők által megadott forgalmi adatok az adott ország teljes piaci forgalmának hány százalékát fedik le; valamint  Hány intézmény forgalma teszi ki a jelentett teljes forgalom 75 százalékát. |
| 3. A kereskedési aktivitás trendje | A jelentő dealerek kötelesek közölni, hogy a tapasztalatuk szerint a devizapiaci (spot, határidős ügyletek, FX csereügyletek, deviza csereügyletek és OTC opciók) forgalom 2019. április hónapban normális, az alatti vagy azt meghaladó volt, és hogy az azt megelőző hat hónapban a forgalom egyenletes volt, nőtt vagy csökkent. |
| 5. FX spot forgalom internalizációja | A kereskedelem internalizálása olyan folyamat, amelynek során az adatszolgáltatók ellensúlyozzák az egyik ügyfél ügyletéből származó kockázatokat a más ügyfelekkel folytatott ügyletekből származó kockázatokkal szemben. Ez az információ jellemzően e-kereskedelemben jelenik meg. Csak azokat az ügyleteket kell figyelembe venni a főkönyvi e-kereskedelemből, amelyekre vállalják, hogy saját könyvi kockázatot jelentenek.  Az adatszolgáltatóknak a spotforgalomhoz kell biztosítaniuk az internalizációs arányokat. Ezt az információt a front -office pultjuk vagy az e-kereskedési pult képviselői nyújtják. A back-office ügyleteket nem szabad beszámítaniuk az adatokba.  Az internalizálási arány az alábbiak szerint kerül kiszámításra[[11]](#footnote-12):  ( ) \* 100  Ahol: • **A külső piacon fedezett spot forgalom**: passzív vagy agresszív kereskedelem anonim ajánlati könyv vagy más, kifejezetten a belső vagy külső kockázatokat fedező ügyfelekkel.  Ebbe beletartozik:   * EBS Market, Reuters Matching vagy Hotspot Order Book; * Mid-venues / dark pools, mint a BGC mid; * Agresszív kereskedelem a helyszínen, amely lehetővé teszi a likviditás felosztását anonim módon, mint a Currenex vagy a Fastmatch; * Ügyfél spot forgalmának fedezése határidős ügyletekkel a CME-n; * A fő e-kereskedési pult kereskedelme, amely egy másik bank árelfogadója (például egy bank e-kereskedési pultjának forgalma, amely egy másik bank likviditását újraelosztja vagy piaci szereplő (market maker), miközben minimalizálja a fő kockázatot); vagy * Ugyanazon bank fő kereskedelmi pultja (például nagy vevői igények átadása a voice trading desk-nek).   • **Összes ügyfél spot forgalma[[12]](#footnote-13):** passzív kereskedelmi platformokon keresztül, ahol a partner személyazonosságát névjegyzékkel vagy címkével előzetesen ismertetik, lehetővé téve a kereskedő számára, hogy felismerje az ügyfél további ajánlatait.  Ezek a következők:   * Single-dealer és multi-dealer platformok, akár képernyőn vagy API-n * Nyilvános helyszínek (disclosed venues), mint az FXall OrderBook, 360T Tex; és a forgalom, olyan helyszínek, amelyek lehetővé teszik a likviditás felosztását az anonim címkék révén, mint például a Currenex vagy Fastmatch; |

1. Például ha a jelentő dealer nem leszállításos határidős ügyletet (NDF) köt egy fedezeti alappal és a kereskedést követően az ügyletet továbbítja egy központi szerződő félnek központi elszámolás céljából, akkor a jelentő dealernek csak a fedezeti alappal, mint partnerrel megkötött NDF-hez kapcsolódó forgalmat szükséges jelentenie. A kereskedést követően a központi szerződő féllel megkötött ügyletet nem kell jelenteni további forgalomként.Felhívjuk azonban figyelmüket arra vonatkozóan, hogy a központilag elszámolt OTC derivatív tranzakciók kezelése a felmérés forgalmi adatokra és nyitott kötésállományokra vonatkozó részében eltérő. [↑](#footnote-ref-2)
2. A tény, hogy az egyik szerződő fél egy, az eredeti pozíció lezárására (terminálására) irányuló ellenirányú szerződést köt, nem befolyásolja az eredeti szerződés jelentését. Mind az eredeti szerződést, mind az új ellenirányú szerződést jelenteni kell. Hasonlóképpen, ha a szerződésben részt vevő felek a futamidő hosszabbításáról állapodnak meg (új szerződés megkötésével), az nem befolyásolja az eredeti szerződés jelentését. Mind az eredeti szerződést, mind az új szerződést jelenteni kell. [↑](#footnote-ref-3)
3. Azt illetően, hogy egy adott intézmény a “jelentő dealerek” vagy “nem adatszolgáltató bankok” kategóriájába tartozik-e, lásd a jelentő dealerek listáját. [↑](#footnote-ref-4)
4. T+0 spot megállapodások [↑](#footnote-ref-5)
5. Külön adatszolgáltatást kérünk a határidős CFD termékekről (beleértve a nem leszállításos határidős ügyleteket is). Lásd a K fejezet 4. pontját. [↑](#footnote-ref-6)
6. Az NDF ügyletek különböznek a leszállításos határidős ügyletektől, ezeknél a lejáratkor nem történik meg a deviza összegek fizikai leszállítása. Az NDF ügyleteket készpénzben számolják el (leggyakrabban USA dollárban, vagy bármely más előre meghatározott devizanemben). Az elszámolás összege a szerződött határidős árfolyam és a lejáratkori (fixing nap) azonnali árfolyam közötti különbség, valamint egy előre meghatározott nagyságú névérték alapján kerül kiszámításra. [↑](#footnote-ref-7)
7. Az ún. In / out swapok kizárólag a CLS tagjai között használatosak, annak érdekében, hogy csökkentsék a befizetéseket a CLS rendszerbe az FX tranzakcióknál. Mivel csak a likviditáskezelés céljából kerülnek végrehajtásra (és további nehézséget okoznának a korábbi évek adataival való összemérés során), ezért ezeket az ügyleteket nem kell jelenteni. [↑](#footnote-ref-8)
8. így az ügyfél hozzáférést kap a szűk bid-ask spreadekhez és az elektronikus kereskedési platformok mély likviditásához az FX interdealer piacon (például az EBS vagy a Thomson Reuters). A prime broker díjat kap az ügyféltől ebből a szolgáltatásáért. Továbbá a prime brokerage anonimitást biztosít az ügyfeleknek. [↑](#footnote-ref-9)
9. A "nem wholesale" tranzakciók nem tartalmazzák a fióktelep lakossági (retail) spot tranzakcióit (mai szállítási határidőt), az alapok különböző devizában denominált ügyfélszámlák közötti pénzmozgását, valamint külföldi devizában végrehajtott ATM, hitelkártya vagy tárolt értékű elektronikus tranzakciókat. Továbbá nem tartalmazzák a lakossági ügyfelek kereskedelmi tranzakcióit, akkor sem, ha az külföldi devizában denominált. Ezek a tranzakciók kizárásának oka a jelentések megkönnyítése, és általában nincsenek társítva befektetési / spekulációs célú deviza kereskedéssel. [↑](#footnote-ref-10)
10. Az egyéni (single-bank) kereskedési rendszerek abban különböznek a multi-banki kereskedési rendszertől, hogy a fő likviditást szolgáltató egyetlen bank. Ezzel ellentétben a multi-banki kereskedési rendszer egy "Multi-dealer" rendszer, ahol számos bank biztosít likviditást a rendszer számára. [↑](#footnote-ref-11)
11. A meghatározás szándékosan kihagyja az elsődlegesen e-kereskedelemmel foglalkozó bankok aktív kezelésében lévő ügyfelek forgalmát, például az internalizációs horizont vagy a quote skewing-ot. [↑](#footnote-ref-12)
12. A fő spot e-trading desk forgalma, a voice tranzakciókat nem tartalmazza. [↑](#footnote-ref-13)